ROMÂNIA

JUDEŢUL SUCEAVA

PRIMÃRIA MUNICIPIULUI CÂMPULUNG MOLDOVENESC

DIRECŢIA TEHNICĂ ŞI URBANISM
R A P O R T    D E    S P E C I A L I T A T E
privind aprobarea actualizării devizului general și a principalilor indicatori tehnico-economici pentru proiectul “Extinderea sistemului de alimentare cu apă, municipiul Câmpulung Moldovenesc, județul Suceava”, aprobat pentru finanțare prin Programul Național de Investiții “Anghel Saligny”
INIŢIATOR PROIECT DE HOTÃRÂRE: Primar, Negură Mihăiţă

Direcția tehnică și urbanism din cadrul Primăriei municipiului Câmpulung Moldovenesc, la proiectul de hotărâre, precizăm următoarele:
În urma demersurilor, a documentațiilor tehnico-economice și hotărâri ale consiliului obiectivul de investiții “Extinderea sistemului de alimentare cu apă, municipiul Câmpulung Moldovenesc, județul Suceava” a fost aprobat spre finanțare. Suma alocată obiectivului de investiții de către Ministerul Dezvoltării, Lucrărilor Publice și Administrației prin contractul de finanțare nr. 2237/08.09.2023 - 33149/18.09.2023, este de 7.757.294,48 lei cu T.V.A.
Conform Devizului General supus spre aprobare prin HCL nr. 25/2023 (faza SF), valoarea totală a investiției era de 7.972.548,36 lei cu T.V.A, fapt ce implica o finanțare de la bugetul local de 215.253,88 lei cu T.V.A.
Urmare a finalizării procedurilor de achiziție publică, prin care a fost declarat câștigătoare asocierea cu liderul S.C. MAGHEBO S.R.L., a fost semnat contractul de lucrări nr. 30418/23.09.2024, cu o valoare a lucrărilor rezultată în urma elaborării ofertei financiare de 5.184.408,94 lei fără T.V.A.

Precizăm că pentru transferul unor sume aferente lucrărilor executate se solicită de către MDLPA prezentarea hotărârii Consiliului local de aprobare a devizului general și a indicatorilor tehnico-economici. Motivat de aceasta, pentru respectarea termenelor programului de finanțare și pentru derularea investiției în bune condiții considerăm oportună aprobarea hotărârii în sedință ordinară.
În aplicarea prevederilor specifice, este necesară aprobarea indicatorilor și a devizului general, după cum urmează: 
· Valoare totală a investiției este de 7.386.233,60 lei cu T.V.A.
· Din care finanțarea de la bugetul local 201.778,47 lei cu T.V.A.
Referitor la implementare, în cadrul proiectului sunt în execuție extinderi ale rețelelor de apă pe str. Pârâul Mesteacăn, str. Izvorul Alb, str. Valea Seacă, str. Bodea, str. Căprioarei, str. Florilor, str. Pârâul Morii, str. Nicolae Leonard (lungime totală de 10.304 m, cu hidranți, cămine de vane, stații pompare, 310 cămine branșament, etc.).
Durata contractului de finanțare – 31.12.2026.

Argumentele aduse de inițiator sunt reale și pertinente.

Având în vedere cele de mai sus, proiectul de hotărâre este oportun, legal și necesar.

